Imtella' Mejju 9, 2021 - Aġġornata 9 Ta' Mejju, 2021 1:52pm Joe Ligon ta' 83 sena ħareġ mill-ħabs wara 68 sena maqful ġo ċella waħdu f'Philadelphia, l-Istati Uniti. Kellu biss 15-il sena meta Ligon ġie arrestat wara li ġie akkużat bi qtil volontarju fl-1953. Ligon sostna li dak il-lejl kien involut f'każ li fih inqatlu żewġ persuni u ndarbu sitta. Spjega li kien il-Ġimgħa filgħaxija u dakinhar iltaqa' bħas-soltu ma' tnejn minn sħabu. Waqt li kienu mexjin huma ltaqgħu ma' żewġ persuni li kienu qed jixorbu. Bdew jitolbu l-flus lin-nies sabiex jixtru l-inbid u minn hemm spiċċaw fl-idejn. Il-pulizija taw lilu u lil sħabu dikjarazzjonijiet biex jiffirmaw li kienu involuti fil-qtil. Dik il-ġimgħa stess Ligon ġie arrestat u akkużat bi qtil. Madankollu, wara tant snin huwa allega li dak il-lejl ma qatel lil ħadd. Issa li ħareġ, Ligon qal li jixtieq jgħix il-bqija ta' ħajtu bħala raġel liberu fil-kumpanija tiegħu stess bħalma kien fil-ħabs.